Document ID: /roh_data/filtered/swiss_laws_in_ROH.jsonl.gz/137

425.500

Ordinaziun davart il diever e las taxas da las scolas medias cun purtaders chantunals (ODT da las scolas medias chantunalas)

dals 01-02-2022 (versiun dals 01-08-2022)

Sa basond sin l'art. 45 al. 1 da la Constituziun chantunala1)

relaschà da la Regenza il 1. da favrer 2022

Stabiliments da scola

Art.  1 1 Tar ils stabiliments da scola tutgan ils edifizis ed ils stabiliments, las localitads, ils indrizs ed ils urdains che servan al manaschi da scola.

Metter a disposiziun a terzas persunas

Art.  2 1 Uschenavant ch'il manaschi da scola permetta quai, pon ils stabiliments da scola vegnir mess a disposiziun a terzas persunas cun ina disposiziun da la rectura u dal rectur, en spezial a scolas, ad uniuns da gimnastica e da sport sco er ad organisaturas ed organisaturs da curs e da concurrenzas.

Reglament da manaschi, surveglianza

Art.  3 1 Las disposiziuns d'utilisaziun ston vegnir fixadas da la direcziun da la scola sco agiunta a la disposiziun da la rectura u dal rectur en in reglament da manaschi che sto vegnir approvà da l'Uffizi per la furmaziun media-superiura (uffizi). Il reglament da manaschi dispona en spezial:

a)

b)

c)

d)

e)

f)

las uras d'avertura ed ils temps da manaschi;

las responsabladads;

l'exclusiun da la locatura da la responsabladad admessa per lescha;

las mesiras en cas che las disposiziuns d'utilisaziun vegnan violadas;

las cundiziuns d'annullaziun;

las cundiziuns per manar in manaschi da restauraziun sin l'areal da scola;

1) DG 110.100 * tabellas da las modificaziuns a la fin dal relasch

1

425.500

g)

la responsabladad da la partida locataria per ils donns che vegnan chaschunads dad ella ubain da terzas persunas che sa trategnan cun ses consentiment en u sin ils stabiliments da scola.

2 La direcziun da la scola surveglia l'utilisaziun dals stabiliments da scola e po retrair la   permissiun   d'utilisaziun   en   cas   da   cuntravenziuns   cunter   las   disposiziuns d'utilisaziun sco er en cas che las ordinaziuns e las instrucziuns na vegnan betg observadas.

Taxas d'utilisaziun

Art.  4 1 Las taxas per utilisar ils stabiliments da scola èn fixadas en l'agiunta 1. Quellas sa basan sin il stadi da l'index naziunal dals pretschs da consum per la fin d'october 2019 da 100,9 puncts (basa da l'index: december 2020).

2 Sche l'index naziunal dals pretschs da consum sa mida per 10 puncts, vegnan las taxas d'utilisaziun adattadas correspundentamain.

Reducziun da las taxas d'utilisaziun

Art.  5 1 Sch'ils stabiliments da scola vegnan mess a disposiziun ad autras scolas, per curs da   scolaziun   e   da   furmaziun   supplementara   per   manadras   e   manaders   da Giuventetgna e sport u per il sport da persunas cun impediments, vegnan las taxas tenor l'agiunta 1 reducidas per 25 pertschient.

2 Ad uniuns ed ad organisaziuns che han ina relaziun directa cun la scola media respectiva cun in purtader chantunal na vegnan mess a quint naginas taxas, premess che lur commembras e commembers sajan exclusivamain scolaras e scolars da la scola media respectiva.

Art.  6 1 L'execuziun da questa ordinaziun è chaussa da l'uffizi.

Execuziun

2

425.500

Tabella da las modificaziuns - tenor conclus

Conclus 01-02-2022

Entrada en vigur 01-08-2022

Element relasch

Modificaziun emprima versiun

Publicaziun en la CUL 2022-008

3

425.500

Tabella da las modificaziuns - tenor element

Element relasch

Conclus 01-02-2022

Entrada en vigur 01-08-2022

Modificaziun emprima versiun

Publicaziun en la CUL 2022-008

4

425.500-A1

Agiunta 1: Pretschs da locaziun en francs (excl. taglia sin la plivalur) per l'utilisaziun dals stabiliments da scola (art. 4 al. 1 ed art. 5 al. 1)

(Versiun dal 1. d'avust 2022)

Indicaziun da las taxas en francs

1 ura

fin 2,5 uras

fin 5 uras

fin 8 uras

dapli che 8 uras

per onn da scola

Stabiliments da scola generals:

Aula u sala gronda Sala pitschna Stanza da scola, da musica e da sesidas Laboratori, stanza da computers, lavuratori, art figurativ Sala da musica Cella da clavazin Stabiliments da sport:

Halla da gimnastica, stabiliment al liber Local da trenament da forza, stanza da teoria Bogn cuvert

45 23

23

35

35 12

23

12

50

86 44

44

67

67 23

44

23

95

155 80

80

260 130

130

390 200

200

120

200

300

120 40

200 70

300

130

200

310

80

40

70

170

290

200

1060

1